Руй (връх)
Руй (1706 m н.в.) е най-високият връх на едноименната планина в България. Той е пограничен връх, на темето му има граничен камък.

Върхът има пирамидален вид. Гол е и затревен. Изграден е от палеозойски гранит и гранодиорит.

От връх Руй се открива обширна панорама. На юг се разстила Знеполе, а още по на юг е планинският лабиринт на Краище. На югоизток в далечината се издига Рила. На североизток се виждат хребетите на старопланинските дялове, а на изток – куполът на Витоша.

Туризъм 
Връх Руй е част от движението „Покорител на десетте планински първенци“ на Български туристически съюз. Печат има в хижа „Руй“ и в туристическия информационен център на град Трън.

Намира се на 54 km северозападно от Перник. В основата на северозападния склон на върха е разположена хижа „Руй“, близо до границата със Сърбия.

Основни изходни пунктове за изкачването на върха са гр. Трън и селата Забел, Зелениград и Туроковци, разположени южно от върха, както и с. Ломница в източната част на планината. Въпреки неголямата надморска височина на върха, изкачването му не е сред лесните начинания. От село Ломница например денивелацията, която трябва да се преодолее, е почти 1000 m. , но не твърде стръмен, обозначен е с рядка маркировка и няколко табели. На километър-два след селото е църквичката, наречена манастир „Свети Димитър“,

Източници

Външни препратки 
 Връх Руй  – Маршрути за изкачване

Върхове в Краище